בס"ד

***שאלות חזרה על פרק שני***

1. "בְּיָמֵינוּ אֵין אָדָם מַגִּיעַ אֶל הָאֱמוּנָה כִּי אִם לְאַחַר שֶׁעָבַר אֶת כָּל מַדְרֵגוֹת הַכְּפִירָה הַמְּרֻבּוֹת... וְרַק יְחִידִים, וְהֵם הַמּוּעָטִים, נִתְּנָה לָהֶם מַתְּנַת הָאֱמוּנָה מִטֶּבַע" (**ריה"ל**, כוזרי מאמר שני סעיף כ"ו, ומאמר חמישי סעיפים א'-ב')
2. מיהם שני סוגי האדם (ביחס לאמונה) שאליהם מתייחס ריה"ל במאמר זה?
3. מהי האמונה הרצויה לכתחילה ובדיעבד לפי הריה"ל?
4. כִּי אֵין הַמָּסֹרֶת טוֹבָה כִּי אִם לַנֶּפֶשׁ **הַשְּׁלֵוָה**, וְאִלּוּ הַנֶּפֶשׁ **הַנְּבוֹכָה** – יוֹתֵר רָאוּי לָהּ...(ריה"ל)

תאר את הנפש ה"שלוה" ואת הנפש ה"נבוכה" לפי ריה"ל? מהו התיקון לנפש הנבוכה לפי ריה"ל?

1. "רֵאשִׁית חָכְמָה יִרְאַת ה'" (**תהלים** קי"א)
2. כיצד מסביר **ר' נחמן מברסלב** פסוק זה?
3. אילו סוגי אנשים יכולים לחקור באמונה? הסבר מדוע?
4. "וַאֲשֶׁר הֱבִיאַנִי לְבָאֵר דָּבָר זֶה הוּא מִפְּנֵי שֶׁרָאִיתִי רַבִּים מִבְּנֵי אָדָם בְּאֹפֶן זֶה בֶּאֱמוּנוֹתֵיהֶם וְדֵעוֹתֵיהֶם"( **רס"ג** - ההקדמה לספר "אמונות ודעות")
5. מיהם 4 סוגי בני האדם בדרגת אמונתם?
6. "דַּע יְחַנֵּךְ ה' אַתָּה הַמְּעַיֵּן בְּסֵפֶר זֶה, כִּי מַה שֶׁאֲנַחְנוּ חוֹקְרִים וּמְעַיְּנִים בְּעִנְיְנֵי אֱמוּנָתֵנוּ הוּא **לִשְׁנֵי עִנְיָנִים**" – מהם שני העניינים שעליהם צריכה האמונה להתבסס?
7. מדוע הקב"ה לא יכול היה להשאיר את האמונה עפ"י ההיגיון? הבא לפחות 3 טיעונים.

4 . מִפְּנֵי שֶׁיָּדוּעַ לִפְנֵי הֶחָכָם שֶׁהַלִּמּוּדִים הַנִּלְמָדִים עַל יְדֵי הָעִיּוּן לֹא יַגִּיעוּ לִשְׁלֵמוּתָם" (רס"ג, אמונות ודעות)

א. הבא לפחות 2 סיבות מדוע ענייני הדת לא יוכלו להגיע לעולם לידי שלימותם ע"י האדם לדעתו של הרס"ג?

ב. מהי ההצעה שמציע רס"ג ל"בעיה" זו מנקודת מבטה של היהדות?

1. " כִּי רֹב אַנְשֵׁי הַשֵּׂכֶל הַמָּהִיר וְהַפִּקְּחִים הַחֲרִיפִים... וְלֹא יִשָּׁאֵר לִמּוּד הַדְּבָרִים הָאֵלֶּה וּקְרִיאַת הַסְּפָרִים מִזֶּה הַמִּין, כִּי אִם אֵצֶל אוֹתָם..." (**רמח"ל** מתוך ההקדמה ל"מסילת ישרים")
2. לאילו שני סוגי אנשים מתייחס הרמח"ל בדבריו?
3. מדוע עבודת המידות לא תהיה מצויה אצל אותם סוגי האנשים?
4. "רְאֵה כִּי אֵין דִּבְרֵי הַחֲסִידוּת וְעִנְיְנֵי הַיִּרְאָה וְהָאַהֲבָה וְטָהֳרַת הַלֵּב דְּבָרִים מֻטְבָּעִים בָּאָדָם עַד שֶׁלֹּא יִצְטָרְכוּ אֶמְצָעִים לִקְנוֹתָם" - כיצד הוכיח הרמח"ל שעבודת המידות מצריכה עמל וטורח?
5. "מילתא דלא רמיא עלה דאינש – לאו אדעתיה" – הסבר משפט זה, וכמו כיצד קישר הרמח"ל משפט זה ללימוד עבודת המידות
6. "אִם תְּבַקְּשֶׁנָּה כַכָּסֶף וְכַמַּטְמֹנִים תַּחְפְּשֶׂנָּה, אָז תָּבִין יִרְאַת ה'" (משלי ב', ד'-ה') – כיצד מקשר הרמח"ל בין פסוק זה לעבודת המידות?
7. "כִּי גּוֹרֵם **שֶׁמֵּאֵלֶּה וּמֵאֵלֶּה** יֶחְסַר הַחֲסִידוּת הָאֲמִתִּי וְיִהְיֶה יָקָר מְאֹד לִמְצֹא אוֹתוֹ בָּעוֹלָם"(רמח"ל)
8. מי הם אותם "מאלה ומאלה" שאליהם מתייחס הרמח"ל במאמרו זה?

ומדוע יחסר מאותם האנשים לימוד החסידות?

1. רְאֵה כִּי אֵין דִּבְרֵי הַחֲסִידוּת וְעִנְיְנֵי הַיִּרְאָה וְהָאַהֲבָה וְטָהֳרַת הַלֵּב דְּבָרִים מֻטְבָּעִים בָּאָדָם עַד שֶׁלֹּא יִצְטָרְכוּ אֶמְצָעִים לִקְנוֹתָם, אֶלָּא יִמְצְאוּ אוֹתָם בְּנֵי הָאָדָם בְּעַצְמָם כְּמוֹ שֶׁיִּמְצְאוּ כָּל תְּנוּעוֹתֵיהֶם הַטִּבְעִיּוֹת (רמח"ל)

 הסבר את דברי הרמח"ל אלו. וכמו כן הסבר מה הרמח"ל רצה להוכיח בדברים אלו?

1. "חָכְמַת הַתּוֹרָה מִתְחַלֶּקֶת לִ... חֲלָקִים"( **רבנו בחיי** - הקדמה ל"חובות הלבבות")
2. לכמה חלקים מתחלקת חכמת התורה? פרט.
3. "עַד שֶׁחִפַּשְׂתִּי עַל חוֹבוֹת הַלְּבָבוֹת מִן (1) הַשֵּׂכֶל וּמִן (2) הַכָּתוּב וּמִן (3) הַקַּבָּלָה..." – הסבר כיצד הוכיח רבינו בחיי את חובת הלבבות מצד 3 הפרמטרים שהביא.
4. "וְיָדַעְתִּי דַּעַת בְּרוּרָה, כִּי חוֹבוֹת הָאֲבָרִים לֹא תִּשְׁלַמְנָה לָנוּ כִּי אִם בִּרְצוֹן הַלֵּב וְחֵפֶץ הַנֶּפֶשׁ לַעֲשׂוֹתָם וְתַאֲוַת לִבֵּנוּ לִפְעֹל אוֹתָם. וְאִם יַעֲלֶה בְּמַחְשַׁבְתֵּנוּ, שֶׁאֵין לִבּוֹתֵינוּ חַיָּבִין לִבְחֹר בַּעֲבוֹדַת הַשֵּׁם וְלַחְפֹּץ בָּהּ, יִסְתַּלֵּק מֵעַל אֲבָרֵינוּ חִיּוּב הַמִצְוֹת שֶׁאָנוּ חַיָּבִין בָּהֶם, מִפְּנֵי שֶׁאֵין מַעֲשֶׂה נִשְׁלָם מִבְּלִי חֵפֶץ הַנֶּפֶשׁ בּוֹ" – הסבר את דבריו בקיצור.
5. א-"וַאֲנַחְנוּ חַיָּבִים לַעֲבֹד אוֹתוֹ בַּעֲבוּר זֶה עֲבוֹדָה **גְּלוּיָה** וַעֲבוֹדָה **צְפוּנָה**"(רבינו בחיי)

 מהי העבודה הגלויה ומהי העבודה הצפונה שאליהם מתייחס רבינו בחיי? וכיצד הם תלויים אחד

 בשני לפי דבריו?

ב.הבא את משל ה"כסף השחור" שהביא רבינו בחיי? וכמו כן הסבר מה רצה להוכיח ע"י משל זה?

1. "**בְּאוֹתָם הַיָּמִים** בִּכְלָלוֹ עוֹד לֹא הָיָה כְּלָלוּת הַדּוֹר מֻכְשָׁר לַדְּמוּת שֶׁהוּא רָאוּי לִשְׁאִיפוֹת גְּדוֹלוֹת...**וְעַכְשָׁו** הַכְּלָל נִתְרוֹמֵם..."(**הרב קוק**, מאמר הדור)
2. מה ההבדל בין הדורות הקודמים לדורות הנוכחים לפי הרב קוק? הבא לפחות 2 הבדלים.
3. כיצד משפיע הבדל זה על אמונתם וקבלתם מאחרים?
4. "וְדוֹר בַּעַל רוּחַ גָּדוֹל חָפֵץ וּמֻכְרָח לַחְפֹּץ, בְּכָל מָקוֹם שֶׁהוּא פּוֹנֶה, לִשְׁמֹעַ..." – מה חפצו של הדור הנוכחי בהקשר לאמונתו?
5. הסבר מדוע הבדל זה חייב לשנות את הגישה החינוכית אל הדור הנוכחי? כמו כן ציין מהו השינוי?
6. **א. "הָאֱמוּנָה בַּדָּבָר הוּא הִצְטַיֵּר..."(**רבי יוסף אלבו**, ספר העיקרים)**

**כיצד ר' יוסף אלבו מתאר את האמונה? הסבר דבריך.**

ב. הָעִקָּר הוּא הַהֶרְגֵּל..."(**ר' שניאור זלמן מלאדי**, ספר התניא)

כיצד ר' שניאור זלמן מלאדי מציע להחדיר את האמונה באדם? כיצד נקשר הסברו במילה 'אמונה'?

1. "מַה שֶׁאֵין כֵּן בְּרִיאָה יֵשׁ מֵאַיִן... הִתְהַוּוּת הָעוֹלָמוֹת מֵאוֹר אֵין-סוֹף"(**האדמו"ר הרב שלום בער מליובאוויטש**, ספר המאמרים)
2. מה ההבדל בין יצירת האדם ליצירת הקב"ה בעולם? מהו המשל שהביא לחזק את טענתו?
3. מהי מסקנתו האמונית בקב"ה כתוצאה מהבדל זה?
4. א. הסבר את המושגים הבאים: בריאת 'יש מיש' לבין בריאת 'יש מאין'. וכמו כן הסבר מהו ההבדל המהותי ביניהם לפי **האדמו"ר הרב שלום בער מליובאוויטש**?

ב.מהו המשל שהביא האדמו"ר החמישי מחב"ד לצורך הוכחת טענתו? ומה רצה להוכיח ע"י הבאת משל זה?

1. א. מנה בקצרה את 13 העיקרים שמנה **הרמב"ם** כעיקרי האמונה בפירושו למשנה, הקדמה לפרק 'חלק'.

ב. חלק את העיקרים שמנה הרמב"ם למספר נושאים.

1. א. הבא לפחות 3 הבדלים בין נבואת משה רבינו לנבואת שאר הנביאים לפי הרמב"ם.

ב. "והיסוד התשיעי - הַהֶעְתֵּק (רמב"ם, הקדמה לפרק חלק) – הסבר יסוד זה.

1. "**טעות** נושנה נתאזרחה בלב רבים במושג "ביטחון"(**חזון אי"ש**, אמונה וביטחון)
2. באיזו טעות עוסק החזון אי"ש? כיצד הוא מגדיר על פי דעתו את המושג "ביטחון" ומדוע?
3. "אמונה בבחינת הלכה והביטחון בבחינת מעשה" – הסבר את דבריו של החזון אי"ש.
4. "יֶשְׁנָן **חָמֵשׁ** דְּרָכִים בְּקִיּוּם מִצְוַת הָאֱמוּנָה..."(**הרב דסלר**, מכתב מאליהו)
5. הבא לפחות 4 דרכים שדרכם האדם יכול להגיע לידי אמונה לפי שיטתו של הרב דסלר.
6. מהי הדרגה הבסיסית ביותר לשיטתו ומהי הדרגה הגבוהה ביותר בסולם זה? נמק.
7. א. הבא והסבר לפחות 3 חטאים מזמן בריאת העולם הנוגעים לאיבוד העצמיות לפי **הרב קוק** ב"אורות הקודש"?

ב. "יֶשְׁנָם שֶׁיָּצְאוּ לְתַרְבּוּת רָעָה, מִפְּנֵי שֶׁבְּדֶּרֶךְ לִמּוּדָם וְהַשְׁלָמָתָם הָרוּחָנִית בָּגְדוּ בִּתְכוּנָתָם הָאִישִׁית הַמְּיֻחֶדֶת"(הרב קוק, אורות התורה) – כיצד לפי הרב קוק, תכונותיו של האדם קשורות לבחירת סוג לימוד התורה?

1. "וְהִנֵּה אִם בְּהַשְׁקָפָה רִאשׁוֹנָה רִגְשֵׁי אַהֲבַת עַצְמוֹ וְרִגְשֵׁי אַהֲבַת זוּלָתוֹ, הֵם **כְּצָרוֹת** זוֹ לְזוֹ, אֲבָל עָלֵינוּ לְהִשְׁתַּדֵּל לְהַעֲמִיק בְּזֶה לִמְצֹא הַסְּגֻלָּה הַמְּאַחֶדֶת אוֹתָם אַחֲרֵי כִּי שְׁנֵיהֶם דּוֹרֵשׁ ה' מֵאִתָּנוּ"(**הרב שמעון שקופ** בהקדמה לספרו 'שערי יושר')
2. הסבר את דבריו בפירוט. מהו מאמר חז"ל שהביא כדי לאַמֵת את דבריו?
3. כיצד מיישב הרב שקופ את הסתירה שהציג? ומהו המשל שהביא להוכחת דבריו?
4. "תְּפִלַּת **הַצִּבּוּר** יִתְרוֹן בָּהּ מִכַּמָּה בְּחִינוֹת"(**ריה"ל**)
5. הבא לפחות 2 יתרונות שישנם לתפילת הציבור על פני תפילת היחיד.
6. הבא 2 משלים שהביא ריה"ל כדי להדגיש את חובתו תרומתו של היחיד לכלל הציבור.
7. הקב"ה טוען כלפי איוב: "לֹא מִלֵּאתָ אֶת הַתַּפְקִיד שֶׁחֲסָדַי הֵטִילוּ עָלֶיךָ"(**הרב סולובצ'יק**)
8. אילו שתי טענות טוען הקב"ה כלפי איוב הקשורות למידת החסד?
9. מהו הניסיון שניסה הקב"ה את איוב? האם איוב עמד בניסיון זה? הוכח.

21. אוּלָם חֲסֵרָה לְךָ אוֹתָהּ מִדַּת הַחֶסֶד הַגְּדוֹלָה בִּשְׁנֵי מוּבָנִים (הרב סולובצ'יק, קול דודי דופק)

א. מהם שני החסרונות שהיו בחסד שעשה איוב?

ב. "וְעַתָּה קְחוּ לָכֶם שִׁבְעָה פָרִים וְשִׁבְעָה אֵילִים וּלְכוּ אֶל עַבְדִּי אִיּוֹב וְהַעֲלִיתֶם עוֹלָה בַּעַדְכֶם"

מהו הניסיון שהיה לאיוב בפסוק זה?

1. א. פרט בקצרה (בצורת טבלה) מהם טענותיהם האמוניות של הפילוסוף, הנוצרי, המוסלמי? וכיצד דחה אותם מלך כוזר? ב. על אילו שתי עקרונות ביסס ה"חבר" את האמונה היהודית ומדוע?
2. א. מהו יחודו של מעמד הר סיני על-פי **ריה"ל**?

ב. "כי לבעבור נסות אתכם בא הא-לוקים ולבעבור תהיה יראתו על פניכם לבלתי תחטאו".

 כיצד מסביר **הרמב"ם** ב'אגרת תימן', את מטרתו של מעמד הר סיני, על סמך פסוק זה?

1. "ְיִהְיוּ הַשֹּׂבַע בָּאָרֶץ הַזֹּאת וּרְעָבָהּ, טוֹבָתָהּ וְרָעָתָהּ תְּלוּיִים בָּעִנְיָן הָאֱלֹהִי לְפִי מַעֲשֵׂיכֶם, וְיִהְיֶה מִנְהָג הַטֶּבַע נוֹהֵג בְּכָל הָעוֹלָם כֻּלּוֹ, אַךְ לֹא בָּכֶם – כִּי כָּל עוֹד שְׁכִינָתִי שׁוֹרָה בְּקִרְבְּכֶם, תִּרְאוּ שֹׂבַע בְּאַרְצְכֶם, וְגִשְׁמֵיכֶם יָבֹאוּ כְּסִדְרָם"(**ריה"ל**, כוזרי, מאמר ראשון)
2. לפי ריה"ל מהו הייעוד של היהדות אם האדם יקיים את התורה ומצוותיה? הסבר מדוע?
3. השווה את ייעוד היהדות המוזכר בקטע זה, לשאר ייעודי שאר הדתות? הסבר מדוע קיים שוני זה?
4. מתי לפי **הרב קוק** ("למהלך האידיאות") יוכלו העמים לומר על עם-ישראל את הפסוק:"עַם חָכָם וְנָבוֹן וְגוֹי גָּדוֹל" ולהפוך אותו לעם סגולה?
5. "...שְּׁנֵי דְּבָרִים עִקָּרִיִּים יֶשְׁנָם שֶׁהֵם יַחַד בּוֹנִים קְדֻשַּׁת-יִשְׂרָאֵל וְהַהִתְקַשְּׁרוּת הָאֱלֹהִית עִמָּהֶם. **הָאֶחָד** הוּא סְגֻלָּה...**וְהַשֵּׁנִי** הוּא עִנְיַן-בְּחִירָה"(**הרב קוק**, איגרת תקנ"ה)
6. הסבר שני כוחות אילו ובמה כל אחד מהם תלוי?
7. מיהם אותם מעם-ישראל שאיבדו את כוח הסגולה שבהם?
8. כלפי מי תוקנה ברכת "למינים ולמלשינים"? ומדוע דווקא שמואל הקטן הוצרך לתקנה?
9. "וּנְשָׁמוֹת כָּאֵלּוּ, אִם יִזְדַּקֵּק לְקָרֵב אוֹתָם מִי שֶׁאֵין בּוֹ דֵּעָה עֲמֻקָּה שֶׁל טְבִיעַת-עַיִן..."(הרב קוק, איגרת תקנ"ה) – לפי הרב קוק מי האדם הראוי לקרב רחוקים ומי אינו ראוי לכך? הסבר מדוע?
10. חז"ל המשילו את דורו של המשיח לחמור, ואמרו עליו: "עני ורוכב על חמור" – מדוע לפי הרב קוק (איגרת תקנ"ה) דווקא דור המשיח הומשל לחמור?
11. " וְרַב יוֹסֵף הָיָה דַּרְכּוֹ לְהַבִּיט עַל הַפְּנִימִיּוּת" – כיצד הוכיח הרב קוק (איגרת תקנ"ה) שדרכו של רב יוסף הייתה להתבונן בפנימיות על העולם.

24. "**בְּאוֹתָם הַיָּמִים** בִּכְלָלוֹ עוֹד לֹא הָיָה כְּלָלוּת הַדּוֹר מֻכְשָׁר לַדְּמוּת שֶׁהוּא רָאוּי לִשְׁאִיפוֹת גְּדוֹלוֹת, וְכָל תַּחְלוּאָיו הַמּוּסָרִיִּים הָיוּ יְכוֹלִים לְהִתְכַּנֵּס רַק בְּאֵיזוֹ שִׁפְלוּת שֶׁל תַּאֲוָה מֵאֵיזֶה סוּג שֶׁהִיא" (הרב קוק, מאמר הדור)

א. הסבר את דבריו אלו. לאיזה דור מתכוון הרב קוק בדבריו?

ב. "וְזֹאת **הָעֲלִיָּה** שֶׁל הַכְּלָל הַהֲמוֹנִי הֵסֵבָּה גם כֵּן **יְרִידָה**" (הרב קוק, מאמר הדור) – מהם העלייה והירידה שעליהם עוסק הרב קוק בדבריו אלו?